ΓΡΑΠΤΗ ΕΡΩΤΗΣΗ E-0708/01

υποβολή: Helle Thorning-Schmidt (PSE) προς την Επιτροπή

(8 Μαρτίου 2001)

Θέμα: Περιβάλλον εργασίας των εγκύων

Στις 6 Ιουλίου 2000 το Ευρωπαϊκό Κοινοβούλιο ενέκρινε γνωμοδότηση (A5-0155/2000) στην οποία άσκησε μάλλον καυστική κριτική σχετικά με την αξιολόγηση της έμπρακτης εφαρμογής της οδηγίας 92/85/ΕΟΚ(1) όσον αφορά την εφαρμογή μέτρων που αποβλέπουν στη βελτίωση τηςγείας και της ασφάλειας κατά την εργασία εγκύων, λεχώνων και γαλουχουσών εργαζομένων.

Οι διατάξεις που διέπουν το εργασιακό περιβάλλον στην Ε.Ε. βασίζονται στο ότι το εργασιακό περιβάλλον πρέπει να είναι τέτοιο ώστε οι συνθήκες να είναι ασφαλείς ασχέτως εάν μια εργαζόμενη είναι ή δεν είναι έγκυος. Επί τη βάσει αυτή η οδηγία καθορίζει ότι πρέπει να πραγματοποιείται αξιολόγηση των κινδύνων σε περίπτωση εγκυμοσύνης.

Από άρθρο που δημοσιεύθηκε στη δανική εφημερίδα Erhvervsbladet της 8ης Φεβρουαρίου προκύπτει ότι γυναίκες που απασχολούνται ως ελαιοχρωματιστές λαμβάνουν σχεδόν αυτομάτως αναρρωτική άδεια, παρόλο που στο επάγγελμα αυτό σε ελάχιστες περιπτώσεις χρησιμοποιούνται χρωστικές ουσίες που θα μπορούσαν να είναι επιβλαβείς για τηνγεία. Σύμβουλοι της δανικής Υπηρεσίας Προστασίας της Υγείας στον χώρο εργασίας (BST) εκτιμούν, όπως προκύπτει από το ίδιο άρθρο, ότι στην μεγάλη πλειοψηφία των περιπτώσεων τα εργονομικά προβλήματα μπορούν να επιλυθούν. Οι εργοδότες του τομέα ελαιοχρωματιστών εκφράζουν τη λύπη τους για την κατάσταση αυτή, επειδή χρειάζονται το εργατικό δυναμικό των γυναικών.

Γενικά η οδηγία βασίζεται στην αρχή ότι οι γυναίκες δεν πρέπει ναφίστανται έμμεση διάκριση λόγω εγκυμοσύνης ή θηλασμού.

Ποιες πρωτοβουλίες έχει αναλάβει η Επιτροπή για να δώσει συνέχεια στη γνωμοδότηση του Κοινοβουλίου;

Συμμερίζεται η Επιτροπή την άποψη τηςπογράφουσας ότι το εργασιακό περιβάλλον των ελαιοχρωματιστών είναι τέτοιο ώστε δεν χρειάζεται οι έγκυοι εργαζόμενες να λείπουν συχνότερα με αναρρωτική άδεια απ' ο, τι άλλες ομάδες μισθωτών;

(1) ΕΕ L 348 της 28.11.1992, σελ. 1.

Απάντηση της κ. Διαμαντοπούλου εξ ονόματος της Επιτροπής

(26 Απριλίου 2001)

Η Επιτροπή συμμερίζεται πλήρως την άποψη της αξιότιμης βουλευτού όσον αφορά την ανάγκη οι έγκυοι εργαζόμενες που απασχολούνται ως ελαιοχρωματιστές να μην απουσιάζουν συχνότερα με αναρρωτική άδεια απ' ό,τι άλλες ομάδες εργαζομένων.

Σχετική είναι η ανακοίνωση της Επιτροπής, της 5ης Οκτωβρίου 2000(1), για τις κατευθυντήριες γραμμές σχετικά με την εκτίμηση των χημικών, φυσικών και βιολογικών παραγόντων και των μεθόδων παραγωγής που θεωρείται ότι περικλείουν κίνδυνο για την ασφάλεια ή τηνγεία των εγκύων, λεχώνων ή γαλουχουσών εργαζομένων, βάσει της οδηγίας 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση τηςγείας και της ασφάλειας κατά την εργασία των εγκύων, λεχώνων και γαλουχουσών εργαζομένων (δέκατη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ).

Η Επιτροπή, η οποία αποδίδει μέγιστη σημασία στην προστασία τηςγείας και της ασφάλειας των γυναικών κατά την εργασία, θεωρεί ότι οι εν λόγω κατευθυντήριες γραμμές αποτελούν κυρίως πρακτικό βοήθημα το οποίο θα μπορούν να χρησιμοποιήσουν όλοι οι παράγοντες του χώρου τηςγείας κατά την εργασία (ιατροί, μηχανικοί,γιεινολόγοι της εργασίας, κ.τ.λ.) προκειμένου να επιτύχουνψηλότερα επίπεδα προστασίας.

Επίσης, εντός του 2002 η Επιτροπή θα εκδώσει έκθεση για την ασφάλεια και τηνγεία κατά την εργασία των εγκύων, λεχώνων ή γαλουχουσών εργαζομένων, βάσει της οποίας θα εξετασθούν προτάσεις τροποποίησης της οδηγίας 92/85/ΕΟΚ.

(1) COM(2000)466 τελικό.